загубите от финансовите инструменти, класифицирани като държани за търгуване съгласно съответните национални общоприети счетоводни принципи, основани на ДОБ, независимо от приложимите към тези инструменти правила за остойностяване.
 15.3. Печалби или загуби от финансови активи и пасиви, държани за търгуване, и от търгуеми финансови активи и пасиви, по инструменти (16.3)
 197.
 Печалбите и загубите от финансовите активи и пасиви, държани за търгуване, се разбиват по видове инструменти. Всяка позиция в разбивката представлява нетната реализирана или нереализирана сума (печалба минус загуба) по финансовия инструмент.
 198.
 Печалбите и загубите от валутни операции на спот пазара, с изключение на обмена на чуждестранни банкноти и монети, се причисляват към печалбите и загубите от търгуване. Печалбата и загубата от търгуването с благородни метали или отписването и преоценката не се включват в печалбата и загубата от търгуване, а съгласно параграф 316 от настоящата част — в „Други оперативни приходи“ или „Други оперативни разходи“.
 199.
 Позицията „от които: икономическо хеджиране с използване на опцията за справедлива стойност“ включва само печалбата и загубата по кредитните деривати, отчитани по справедлива стойност в печалбата или загубата и използвани за управление на кредитния риск при част от — или цял — финансов инструмент, посочен в този случай по справедлива стойност в печалбата или загубата съгласно МСФО 9.6.7. Печалбата или загубата в резултат на прекласифицирането на финансов актив от отчетен портфейл „оценявани по амортизирана стойност“ в отчетен портфейл „оценявани по справедлива стойност в печалбата или загубата“ или „държани за търгуване“ (МСФО 9.5.6.2) се докладва в „от които: печалба и загуба поради прекласификацията на активи по амортизирана стойност“.
 15.4. Печалби или загуби от финансови активи и пасиви, държани за търгуване, и от търгуеми финансови активи и пасиви, по риск (16.4)
 200.
 Печалбите и загубите от финансовите активи и финансовите пасиви, държани за търгуване, се разбиват също по видове рискове. Всяка позиция в разбивката представлява нетната реализирана или нереализирана сума (печалби минус загуби) по базисния риск (лихвен, капиталов, валутен, кредитен, стоков и др.), свързан с експозицията, включително съответните деривати. Печалбите и загубите от курсови разлики се включват в позицията, в която е включена останалата печалба или загуба от конвертирания инструмент. Печалбите и загубите от финансови активи и финансови пасиви, различни от деривати, се включват в следните рискови категории:
 а)
 лихвен риск: в това число търгуване на кредити и аванси, депозити и дългови ценни книжа (държани или емитирани);
 б)
 капиталов риск: в това число търгуване на акции, дялове на ПКИПЦК и други капиталови инструменти;
 в)
 валутен риск: в това число единствено търгуване с чуждестранни валути;
 г)
 кредитен риск: в това число търгуване на дългови ценни книжа, обвързани със заеми;
 д)
 стоков риск: тази позиция включва само деривати, тъй като печалбите и загубите при стоките, държани с намерение за търгуване, се докладват съгласно параграф 316 от настоящата част в „Други оперативни приходи“ или „Други оперативни разходи“.
 е)
 друг риск: в това число търгуване на финансови инструменти, които не могат да бъдат класифицирани в други категории.
 15.5. Печалби или загуби от нетъргуеми финансови активи, задължително по справедлива стойност в печалбата или загубата, по инструменти (16.4.1)
 201.
 Печалбите и